
    REPUBLIKA HRVATSKA 
 OPĆINSKI PREKRŠAJNI SUD U ZAGREBU 
  Zagreb, Avenija Dubrovnik 8
Posl. br: Pp Ikp-eu-77/2026

U IME REPUBLIKE HRVATSKE
PRESUDA

Općinski prekršajni sud u Zagrebu po sutkinji Kristini Orlović, uz sudjelovanje Sandre Mikulić kao zapisničarke u postupku odlučivanja o zahtjevu države izdavateljice, Republike Austrije, za priznanje i izvršenje novčane kazne prema osuđenici Mii Martinić, na temelju odluke Republike Austrije, Okružne kapetanije Leibnitz broj BHLB/610250008697/2025 od 4. lipnja 2025., 

presudio je
I	
       Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije ("Narodne novine", broj: 91/10, 81/13, 124/13, 26/15, 102/17, 68/18, 70/19, 141/20, 18/24 u daljnjem tekstu ZPSKS-EU) priznaje se pravomoćna strana sudska odluka Republike Austrije, Okružne kapetanije Leibnitz broj BHLB/610250008697/2025 od 4. lipnja 2025., koja je postala pravomoćna dana 26. rujna 2025., u dijelu odluke o novčanoj kazni koja se odnosi na istu, kojom odlukom je
Mia Martinić, OIB 50906866292, s prebivalištem u Zagrebu, Okrugljačka ulica 20, proglašena krivom 
zbog toga što kao vlasnik vozila ZG-VAL3 nije pravovremeno dostavila dokaz o prijavljenom EURO emisijskom razredu, zbog čega je došlo do nepropisnog plaćanja cestarine ovisne o prijeđenoj kilometraži jer se tijekom razdoblja roka za dostavu dokumenata koristilo vozilo na Straß in Steiermark, A9 Str.km 227,3, dionica Spielfeld-Gersdort, okrug KN Voralpenkreuz u Austriji, 
čime je povrijeđen § 20 Abs. 3 .V.m. §§ 6 i 9 Abs 5 Austrijskog pravilnika o prometu na cestama te joj je izrečena novčana kazna u iznosu od 350,00 (tristopedeset) eura, 
pa se određuje da će se u tom dijelu presuda izvršiti u državi izvršenja Republici Hrvatskoj.
II    
  Na temelju čl.82. st.l. ZPSKS-EU osuđenica je dužna platiti novčanu kaznu u iznosu od 350,00 (tristopedeset) eura.
III    
  Temeljem odredbe čl. 34. st. 1. Prekršajnog zakona ("Narodne novine", broj:
107/07, 39/13, 157/13, 110/15, 70/17,118/18, 114/22,) određuje se izvršenje novčane kazne u iznosu od 350,00 (tristopedeset) eura na način da će se ista prisilno naplatiti u korist proračuna Republike Hrvatske odmah po pravomoćnosti ove presude.

Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke Republike Austrije, Okružne kapetanije Leibnitz broj BHLB/610250008697/2025 od 4. lipnja 2025. o novčanoj kazni izrečene Mii Martinić iz Zagreba, zbog prekršaja iz čime je povrijeđen § 20 Abs. 3 .V.m. §§ 6 i 9 Abs 5 Austrijskog pravilnika o prometu na cestama.
 2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti.
 3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl.78.a ovaj sud nadležan za priznanje i izvršenje predmetne odluke.
 4. Uz zahtjev za priznanje izvršenje odluke priložena je i potvrda iz čl.4. Okvirne odluke vijeća 2005/2014/PUP te preslika odluke Republike Austrije, Okružne kapetanije Leibnitz broj BHLB/610250008697/2025 od 4. lipnja 2025., kojom je određena novčana kazna u iznosu od 350,00 (tristopedeset) eura, preslika odluke na hrvatskom jeziku i preslika potvrde o dostavi odluke.
5. Ovaj sud je utvrdio da nema zapreka za priznanje i izvršenje predmetne odluke propisanih u čl.80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
      6. Člankom 80. ZPSKS-EU i čl.7. Okvirne odluke vijeća 2005/2014/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Slovenije koja će se sukladno citiranim propisima izvršiti u Republici Hrvatskoj kao državi izvršenja.
      7. Prema čl.2. st.15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđenici je ovom presudom naloženo plaćanje novčane kazne.
  8. Budući da u potvrdi Republika Austrija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
  9. Slijedom svega izloženog, a na temelju čl.77.st.l. i st.3. ZPSKS-EU odlučeno je kao u izreci odluke.

U Zagrebu, 26. svibnja 2026.

Zapisničarka							              Sutkinja
Sandra Mikulić							         Kristina Orlović

POUKA O PRAVU NA ŽALBU:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
1.  osuđenici, Mia Martinić, Okrugljačka ulica 20, Zagreb
2.	Općinskom kaznenom državnom odvjetništvu u Zagrebu
3.  Ministarstvu pravosuđa i uprave, Upravi za europske poslove, međunarodnu i pravosudnu suradnju i sprečavanje korupcije, radi dostavljanja odluke nadležnom tijelu države izdavateljice, po pravomoćnosti)

